HeTree/MevakerConcSen huggingface dataset:
לא הופק סיכום בהתייחס להסברי המשרד להגנת הסביבה ולמסמכים שהעביר מעיר משרד מבקר המדינה: 1 ) אשר לסיורים ולביקורות שערך נציג המשרד להגנת הסביבה בתע"א בשנת 2008 ובשנת 2011 )(לא כולל סיורים לחידוש היתר רעלים - לא נמצאה אסמכתה לכך שבמהלכם ערך נציג המשרד ביקורת בנוגע לעמידת המפעלים בכל התנאים ברישיון העסק להבטחת איכות נאותה של הסביבה, ומה היו ממצאי הביקורת בהקשר לכל התנאים האמורים.
2 ) אשר לסיורים של המשרד להגנת הסביבה בשנת 2011 לחידוש היתר רעלים - מסיכומי ארבעה סיורים שהפיק המשרד עולה, כי במסגרתם נבחנו היבטים הנוגעים לחומרים מסוכנים בלבד.
לדעת משרד מבקר המדינה, סיור לחידוש היתר רעלים, העוסק רק בהיבטים הנוגעים לחומרים מסוכנים, אינו יכול להחליף סיור שמטרתו לבדוק את עמידת המפעל במכלול תנאי רישיון עסק בתחום איכות הסביבה, וממילא אינו יכול להבטיח שהמפעל אכן עומד בתנאים אלה.
3 ) כאמור, נציג המשרד להגנת הסביבה לא ערך ביקורות ייעודיות מטעם משרדו בשלושה מפעלים מתוך השמונה דלעיל בשנת 2011 , אף כי בסיכום דוחות הביקורת התקופתית שערכה יחידת הרישוי במפעלים האמורים, הוא נדרש להשלים ביקורות אלה, ולה עביר ה עתק מדוח ות הביקורות לרשות הרישוי.
תעשיות ביטחוניות 257 .
משרד מבקר המדינה מעיר, כי ללא ביצוע ביקורות בכל המפעלים הנדרשים בקבלת רישיון עסק, או ללא ביצוע ביקורות במפעלים אלה בתהליך שיטתי וסדור, הבודק עמידה בכל התנאים, או ללא אסמכתות לכל הממצאים שעלו מהביקורות, אין ביכולתו של המשר ד להגנת הסביבה לפקח כראוי על הנעשה במפעלי התע"א בתחום הגנת הסביבה; ובכלל זה לבדוק עמידה בחוקים ובתקנות לרבות עמידה בתנאים שברישיון העסק, שנועדו להבטיח איכות נאותה של הסביבה, ובתנאים שנקבעו בהיתר הרעלים, ולוודא תיקון הליקויים.
הדבר מקבל משנה חשיבות נוכח המצ ב שבו התע"א, כאמור, אינה מעבירה לרשויות הנוגעות, וביניהן המשרד להגנת הסביבה, דיווחים שוטפים על הניטורים שערכה במפעליה, אלא מציגה אותם רק במעמד הביקורות שהמשרד עורך בהם.
לדעת משרד מבקר המדינה, על המשרד להגנת הסביבה לנקוט פעולות מתאימות, כדי שיהיה ביכולתו לו ודא עמידה בכל תנאי רישיון העסק, לאפשר פיקוח הדוק על המפעלים ולקיים מעקב אחר תיקון הליקויים.
כאמור, נציג המשרד להגנת הסביבה ביחידת הרישוי נותן את האישור לעמידה בתנאי רישיון העסק של מפעלי התע"א שנועדו להבטיח איכות נאותה של הסביבה.
משרד מבקר המדינה מעיר ליחיד ת הרישוי, כי בהיעדר הנציג האמור בביקורות שערכה היחידה במפעלים, היה כדי לפגוע ביכולתה לבצע את תפקידה, לרבות ביכולתה לוודא, כי מפעלי התע"א בנתב"ג אכן עומדים בתנאים לרישיון עסק.
המשרד להגנת הסביבה הודיע למשרד מבקר המדינה באוקטובר 2012 , כי במשרד נעשתה "בשנה האחרונה" בחינה מחודשת של אופן ההסדרה והפיקוח על מפעלים.
המשרד ערך מספר שינויים במטרה להתמקד בטיפול בעסקים בעלי השפעות סביבתיות משמעותיות; וכי גם יחידת הרישוי ערכה בשנה האחרונה סיווג מחדש למפעלים, על פי רמת הסיכון הנשקפת מהם, ובהתאם לזאת, הוגדרה רמת הפיקוח הנ דרשת (אחת לשנה עד ארבע שנים).
כן הודיע המשרד, כי השינויים באופן ההסדרה והפיקוח, הן במשרד להגנת הסביבה והן ביחידת הרישוי, אמורים לשפר את הפיקוח על המפעלים בעלי ההשפעות הסביבתיות המשמעותיות.
סקרים היסטוריים לקרקעות התע"א התע"א הוקמה בשנת 1953 .
מאז, הפעי לות התעשייתית בה כוללת, בין היתר, שימוש בחומרים העלולים לחדור לקרקע ולגרום לזיהום 62 , שימוש בחומרים מסוכנים, כהגדרתם בחוק חומרים מסוכנים, ואחסון שלהם.
מתחם נתב"ג ומתחם יהוד של התע"א ממוקמים מעל אזור ההזנה של אקוויפר החוף63, הנמצא בעומק של כ-30 ,מטריםומעל אזור הכליאה של אקוויפר ההר - ירקון תנינים64, הנמצא בעומק של כ-70 מטר.
בהתאם למפת אזורי סכנה למקורות .
כגון דלק סילוני, נפט, שמן 63 .
תחומיו של אקוויפר החוף משתרעים מרצועת עזה בדרום ועד חולות קיסריה בצפון רוחבו נע בין 12 עד20 .
קילומטרים מהים מזרחה 64 אקוויפר ירקון תנינים משתרע מוואדי ערה ונחלתנינים בצפון ועד הר הנגב בדרום, ומגב הרי יהודה והשומרון במזרח ועד אזור החוף במערב.
מים כתוצאה מזיהום על ידי דלקים שפרסמה רשות המים ב - 199265 , מתחמים אלה מוגדרים כאזור סיכון ב' - "אקוויפר ראשי בו הנזק ניתן לתיקון או אקוויפר משני בו הנזק לא ניתן לתיקון".
בביקורת עלה, כי למרות האמור לעיל, רק בינואר 2011 דרשו מנהל יחידת הרישוי וראש אגף תעשיות ורישוי עסקים במשרד להגנת הסביבה, מתוקף סמכותם על פי חוק רישוי עסקים, במכתב למנכ"ל התע"א, להכין ולהגיש למשרד להגנת הסביבה עד יולי באותה שנה סקר היסטורי יסודי, שמ טרתו איסוף כל המידע הרלוונטי לנושא זיהום פוטנציאלי של הקרקע בכל מפעלי התע"א.
במכתב צוין, כי על פי תוצאות הסקר ההיסטורי, ייקבעו המשך הסקרים והטיפול הנדרשים מהתע"א.
במפרט תנאים אחיד ברישיון עסק למפעל ביטחוני מספטמבר 2011 , בפרק העוסק בתנאים להבטחת איכות נאות ה של הסביבה, נקבע, כי בעל העסק יתכנן סקר קרקע על פי דרישת המשרד להגנת הסביבה ובהתאם להנחיותיו המקצועיות העדכניות, ויבצע את הסקר לפי תכנית שאישר המשרד להגנת הסביבה בהתאם להנחיותיו ועל פי לוחות זמנים שאישר.
סקר הקרקע כולל, בין היתר, דיגום של הקרקע ונועד לזהות קיומם של חומרים מזהמים בקרקע ובמים, או של חומרים העלולים לחדור למים או לחדור למבנים, לבדוק את כמותם וריכוזם, וכן לבדוק את היקף הזיהום במרחב , ולבנות, במידה שתידרש, תכנית שיקום מתאימה לטיפול בקרקע, הטעונה אישור של אגף שפכי תעשייה, דלקים וקרקעות מזוהמות במשרד להגנת הסביבה.
ביוני 2011 ,עדכן ראש מינהלת הבטיחות ואיכות הסביבה את מנהל יחידת הרישוי כי התע"א סיימה את ביצוע הסקרים ההיסטוריים בנוגע לקרקעותיה 66 .
ממסמכי התע"א עולה, כי המועד להגשת הדוחות למשרד להגנת הסביבה נקבע לסוף אוגוסט 2011.
הסקרים ההיסטוריים של מתח ם נתב"ג ושל מתחם יהוד העלו, כי קיימים במתחמים אלה אתרים בעלי פוטנציאל זיהום, וביניהם, אזורים עם תשתיות תת- קרקעיות67 , אזורי איסוף ואחסון של חומרים מסוכנים ושל פסולת, אזורים שבהם היו בעבר בורות איסוף מבטון ללא מאצרות 68 ובורות ספיגה.
בסך הכל אותרו בסקרים ההיסטו ריים במתחמים נתב"ג ויהוד של התע"א עשרות מוקדים בעלי פוטנציאל זיהום.
בדוח פעילות תקופתי שפרסמה התע"א לשנת 2011 צוין, כי לפני ביצוע סקרי קרקע יסודיים, אין ביכולתה של התע"א להעריך מה תהיה ההוצאה הכספית הנדרשת לפינוי קרקע מזוהמת, ככל שתימצא, או לתיקון הליקויים, ככל שיימצאו.
בביקורת עלה, כי במשך כשנה, עד מועד סיום הביקורת, יולי 2012 , לא סיים המשרד להגנת הסביבה לבדוק את הסקרים ההיסטוריים שהגישה לו התע"א באוגוסט 2011.
המפה מחלקת את הארץ למספר אזורים בהתאם לסכנה למקורות המים 66 למעט הסקר ההיסטורי בנוגע לקרקעות מפעל מלמ, שביקש ארכה עקב בדיקות ביטחוניות.
67 וביניהם מכלי דלק סילוני, נפט וסולר, מפרידי שמן ומתקני נטרול שפכים.
68 אמצעי קיבול העשוי משטח מוקף דפנות שאטום לחלחול החומר המאוחסן בו, ומטרתו לאגור שפך של חומרים המאוחסנים בו ולמנוע פיזורם לסביבה.
תעשיות ביטחוניות 259 .
המשרד להגנת הסביבה הודיע למשרד מבקר המדינה באוקטובר 2012 , כי נגרם עיכוב בלתי מתוכנן בקריאת הסקרים בשל שינויים בלתי צפויים בשיבוץ עובד בעל הכשר ביטחוני מתאים, שיועד לכך.
נוכח המצב שנוצר, החל תהליך אישור הכשר ביטחוני למנהלת אגף שפכי תעשייה, דלקים וקרקעות מזוהמות, שנמשך זמן רב.
מאז השלמת התהליך בודקת מנהלת האגף את הסקרים שהוגשו, ובדיקתם נמשכת בימים אלה.
עוד הודיע המשרד להגנת הסביבה, כי הוא פועל להרחבת מספר העובדים בעלי הכשר ביטחוני, שיוכלו לסייע בבדיקת הסקרים ההיסטוריים ובהמשך הטיפול באתרים.
קרקעות התע"א משתרעות על שטח כולל של כ- 3,500 דונם, ובהן פועלות כ-25 יחידות, מהן כ-20 מפעלים יצרניים.
במתחם נתב"ג לבדו מצויים כ - 400 מתקנים מסוגים שונים, המתפרסים על שטח של כ - 2,000 .
דונם משרד מבקר המדינה מעיר, כי נוכח נפח העבודה הרב שהיה צפוי שיידרש למשרד להגנת הסביבה בבדיקת הסקרים, ונוכח התהליך המתחייב של קבלת הכשר ביטחוני לעובדים המתאימים, ראוי היה שהמשרד ייערך מבעוד מ ועד עם כוח אדם מתאים.
נוכח העיכוב שחל בבדיקת הסקרים, מן הראוי שהמשרד יזרז את ביצוע הפעולות הנדרשות לסיום בדיקתם.
כאמור, אף כי במשך עשרות שנים קיימה התע"א פעילות תעשייתית ענפה גם תוך שימוש בחומרים מזהמים, רק בתחילת 2011 דרשו ממנה יחידת הרישוי והמשרד להגנת ה סביבה לערוך סקר היסטורי יסודי.
התע"א הגישה את תוצאות הסקרים באוגוסט אותה שנה.
כתוצאה מהיערכות לא מספקת של המשרד להגנת הסביבה בתחום כוח האדם, לרבות בעניין הכשר ביטחוני של עובדיו, עד מועד סיום הביקורת, יולי 2012 , המשרד טרם קבע את עמדתו המקצועית אשר לתוצאות הסקרים ההיסטוריים; בהיעדרה, התע"א טרם החלה בתכנון, וממילא גם לא בביצוע, של סקרי הקרקע, שנועדו לזהות קיומם של חומרים מזהמים בקרקע ובמים, ולבדוק את כמותם, את ריכוזם ואת היקפם.
בהיעדר כל אלה, במועד סיום הביקורת לא ניתן לדעת אם במהלך פעילות התע"א חדר זיהום לקרקע ולמי התהום, ואם כן - מה היקפו ומה הן המשמעויות הסביבתיות הנובעות מכך; ממילא, לא ניתן לאמוד את היקף פעילות השיקום, אם תידרש, את לוחות הזמנים לביצועה ואת משמעויותיה הכספיות.
עם הפסקת פעילות התעשיה הצבאית לישראל בע"מ (תעש) בייצור רכיבים מסוג מסוים בראשית שנות האלפיים נותר באתר החברה שבחיפה זיהום, המהווה, בין היתר, מפגע סביבתי.
במועד סיום הביקורת, יולי 2012 , האתר עדיין מזוהם, ובתעש ובמשרד הביטחון אין עדיין תכנית מתוקצבת, הקובעת לוח זמנים לביצוע טיהור האתר.
נוכח הסכנות שבהמשך המצב הקיים, חיוני שתעש ומשרד הביטחון יפעלו ללא כל דיחוי נוסף לקביעת תכנית עבודה ולוחות זמנים לטיהור האתר.
הרשות הממשלתית למים ולביוב (רשות המים), המשרד להגנת הסביבה, וכן תעש, שגרמה לזיהום הקרקע ומי התהום שמקורם מגבעון, כשלו בטיפול בזיהומים אלו, כל אחד בתחומו.
בין היתר, הם לא מנעו את המשך התפשטות הזיהום, שהתגלה כבר בשנת 2005 ואף לא תחמו אותו.
מדובר בליקוי חמור, הנמשך זה שנים, למרות הסכנה לבריאות הציבור, הפגיעה במקורות מים טבעיים הנמצאים במחסור ועלות השיקום של מקורות המים ההולכת וגדלה בגלל המשך מצב זה.
מבקר המדינה רואה בחומרה את הליקויים המתוארים לעיל, המעידים על אי-יישום המלצותיו בדוחות קודמים, שעסקו בנושא זיהומי הקרקע במפעלי תעש ובמי התהום; המלצות, הנוגעות למניעת הסכנה לבריאות הציבור.
גם הטיפול בנזקי איכות הסביבה, כלומר הזיהומים, שנועד להתבצע בעקבות החלטת הממשלה מאוגוסט 2005 ,להפריט את תעש מתעכב, נוכח העיכוב המתמשך בתהליך ההפרטה.
נוכח כל אלו, על כל הגורמים הקשורים לזיהומים שמקורם ממקרקעי תעש לפעול מיד כדי למנוע את המשך התפשטות הזיהומים מגבעון, ולפעול לאלתר לסילוקם.
בשימוש במי תהום מזוהמים בפרכלורט להשקיית הדרים יש לכאורה כדי לפגוע בבריאות הציבור.
על כן, חיוני - כצעד מיידי ובלי להמתין להסדרת הגורם האחראי -להנחות את החקלאים בעניין השימוש במי תהום מזוהמים להשקיה חקלאית; כי רשות המים, משרד הבריאות ומשרד החקלאות יורו לאלתר על הפסקת השימוש במים אלו; וכן יפעלו לקביעת הגו רם שיישא באחריות להנחיית חקלאים בנוגע לשימוש במי תהום מזוהמים, לרבות הסמכות לאסור שימוש במים כאלה להשקיה חקלאית.
אשר להגנת הסביבה בתעשייה האווירית לישראל בע"מ (התע"א), על המשרד להגנת הסביבה להקפיד להשתתף בביקורות שמקיימת היחידה לרישוי מפעלים ביטחוניים (יחידת הרישוי) במפעלי החברה וכן לבצע בהם ביקורות ייעודיות.
כמו כן, מן הראוי, שנוכח העיכוב שחל בבדיקת הסקרים ההיסטוריים שהכינה התע"א, יפעל המשרד להגנת הסביבה בהקדם לסיום בדיקתם, לבחינה של תכנית דיגום שתכין התע"א ולאישור ביצוע סקרי קרקע בשטחיה, ככל שיידרש.
תעשיות ביטחוניות 261 .
על התע"א לדאוג להפעלה שוטפת של מערך הדוגמים במפעליה שבמתחם נתב"ג לצורך איתור גורמים מזהמים במקרים של חריגות באיכות השפכים במתחם, שיאפשרו לבחון את הסיבות לזיהום השפכים ולטפל בהן.
כמו כן, על יחידת הרישוי לוודא שהתע"א תפעיל את הדוגמים באופן שוטף, כנדרש.
נהיגה עצמית במשרד הביטחון (להלן - משהב"ט) ובצה"ל נעשית בעיקר בכלי רכב שמשהב"ט רוכש, שוכר או חוכר לתקופה קצובה בשיטת ליסינג תפעולי 9 (להלן- ליסינג) עבורו ועבור צה"ל .
על פי נתוני אגף מבצעים לוגיסטיים ונכסים (להלן - אמו"ן) שבמשהב"ט, ביוני 2012 כללה מצבת כלי הרכב לנהיגה עצמית (להלן- כלי רכב) במשהב"ט 431 כלי .
9 חכירת כלי רכב מחברת ליסינג, על פי רוב לתקופה של 36 חודשים.
דוח זה אינו מתייחס להיבטים בהתקשרות עם חברות ליסינג.
רכב: 270 (%63 ) בבעלות משהב"ט, ו-155 (%36 ) שכורים10 .
277 (%64 ) כלי רכב מכלל המצבה שימשו ככלי רכב צמודים11 ,93 שימשו ככלי רכב איגום12 ו-61 שימשו ככלי רכב יחידתיים13.
על פי הוראת אמו"ן14 , שעניינה העמדת רכב לביצוע תפקיד (להלן - הוראת אמו"ן), סמנכ"ל וראש אמו"ן קובע את הזכאות לשימוש בכלי רכב, והחטיבה לתחבורה באמו"ן אחראית להקצאתם לעובדים.
על פי נתוני אגף הטכנולוגיה והלוגיסטיקה בצה"ל (להלן - אט"ל), באוקטובר 2011 כללה מצבת כלי הרכב בצה"ל כ- 14,240 כלי רכב: כ-72% מהם בליסינג, כ-18% מהם כלי רכב שמשהב"ט רכש עבור צה"ל וכ-10% מהם כלי רכב שהמשרד שכר עבור צה"ל.
כ-520 מכלי הרכב השכורים הם כלי רכב צמודים15 וכ-890 הם כלי רכב משימתיים16.
אט"ל נושא באחריות מטה לניהול משק כלי הרכב בצה"ל.
בתקופה ספטמבר 2011 עד יוני 2012 בדק משרד מבקר המדינה היבטים בשימוש בכלי רכב במשהב"ט ובצה"ל.
במשהב"ט נבדקו: קביעת הזכאות לכלי רכב צמודים; המכרז שהוא ערך בשנת 2011 לשכירת כלי רכב; חלופות להתקשרות בנוגע לכלי רכב לתקופות ארוכות וה פיקוח והבקרה על שימוש בכלי רכב איגום ובכלי רכב יחידתיים.
בצה"ל נבדקו: השימוש בשוברים למתן כלי רכב שכורים למפקדי חטיבות (להלן - מח"טים) ולמפקדי גדודים (להלן - מג"דים) במילואים ואכיפת דוחות חניה לכלי רכב שבשימוש צה"ל.
הביקורת נערכה במשהב"ט - באמו"ן, במינהל ההרכשה והייצור (להלן - מנה"ר) ובאגף הכספים (להלן - אכ"ס); בצה"ל - באט"ל, באגף כוח אדם (להלן - אכ"א) ובמפקדת הפרקליט הצבאי הראשי (להלן - מפצ"ר).
קביעת הזכאות לכלי רכב צמודים במשהב"ט .
המ"ב א' קובעת שאמו"ן יפרסם נהלים פנימיים לצורך יישומה, ובין היתר, לצורך קבלת כלי רכב לשימוש העובדים.
בהוראת אמו"ן נקבע, ש"זכאות לשימוש ברכב המשרד נקבעת ע"י סמנכ"ל ור' אמו"ן".
בהוראה הוגדרו שתי קטגוריות לקביעת זכאות לרכב צמוד לעובדים לביצוע תפקידים: כחלק מתנאי עבודתו של העובד - בתפקידים של ראשי אגפים, מקביליהם ועוזרי שר הביטחון, או מתוקף תפקיד המחייב ניידות גבוהה.
בתיקון להוראת אמו"ן מדצמבר 2010 הושמטו שתי .
10 בנוסף כללה המצבה שישה כלי רכב שאולים ממינהל הרכב הממשלתי.
11 על פי הוראת משהב"ט שעניינה "שימוש בכלי רכב ממשלתי במשהב"ט" (להלן - המ"ב א'), כלי רכב צמוד הוא כלי רכב ממשלתי שהוצמד לשימושו של בעל תפקיד במשהב"ט, כחלק מתנאי עבודתו של עובד, באישור הגורם המוסמך במשרד, ושבגינו מחויב העובד בזקיפת הטבה למשכורתו כמתחייב מהוראות החשב הכללי של משרד האוצר.
12 על פי המ"ב א', כלי רכב איגום הוא כלי רכב ממשלתי שאינו צמוד דרך קבע לעובד מסוים ומשמש את אגפי המשרד, בהתאם לצורך.
13 על פי המ"ב א', כלי רכב יחידתי הוא כלי רכב ממשלתי מהאיגום המשרדי, המשמש דרך קבע לצורכי העבודה של קבוצת עובדים באגף מסוים.
14 הוראה מאוגוסט 1993 , שעודכנה מספר פעמים ולאחרונה בדצמבר 2010.
15 כלי רכב הניתנים לשימוש אישי על פי הגדרת הזכאות שקבע אגף כוח אדם שבמטכ"ל.
16 כלי רכב שצה"ל מקצה למשימות ייעודיות, בהתאם לתכנית עבודה שנתית.
קטגוריות אלה, ונקבע רק, כי "ראש אגף/יחידה, הסבור כי לעובד באגף/יחידה דרוש רכב צמוד/אישי או אישי/יחידתי לצרכי מילוי תפקידו, יעביר בקשתו המנומקת בכתב אל הסמנכ"ל וראש אמו"ן.
הבקשה תכלול פירוט מדויק ומלא של דרישות המשרה, כולל המקומות אותם יידרש העובד לפקוד לצורך ביצוע תפקידו".
בביקורת עלה, כי סמנכ"ל וראש אמו"ן, מר בצלאל טרייבר, לא תיעד את הבקשות להצמדת רכב שקיבל בשנת 2011 ואת נימוקי החלטותיו.
סמנכ"ל וראש אמו"ן העביר למשרד מבקר המדינה את רשימת העובדים שהוצמדו להם כלי רכב, ורק לגבי חלק מהעובדים צירף את תיעוד החלטתו לאשר את הזכאות, אך גם זאת ללא הנמקות.
סמנכ"ל וראש אמו"ן הסביר, כי הבקשות ברובן הוגשו בדואר אלקטרוני, וכי הוא לא שמר את מסמכי הבקשה ולא תיעד את ההנמקות להחלטותיו.
עוד עלה בבי קורת, כי שני עובדים שהוצמד להם רכב מתוקף תפקידם כעוזרי מנכ"ל משהב"ט, ממשיכים להחזיק בו אף שסיימו את תפקידם כעוזרי מנכ"ל (עובד אחד באוקטובר 2008 ועובד נוסף בדצמבר 2011 ), בלי שהועברה אל סמנכ"ל וראש אמו"ן בקשה להמשך החזקתם בכלי רכב צמוד.
משרד מבקר המדינה מעיר, כי קביעת הזכאות להצמדת כלי רכב, כפי שנעשית במשהב"ט - ללא אמות מידה, על ידי גורם יחיד, וללא תיעוד ההנמקות להחלטות - אינה עולה בקנה אחד עם כללי מינהל תקין.
על כן, על הנהלת משהב"ט, ובראשה מנכ"ל המשרד, לפעול להסדרת הנושא בכללותו.
על הסדרה זו בין היתר להתייחס לכך שהבקשה להצמדת כלי רכב תיבחן על ידי ועדה משרדית שתמונה לצורך זה, ובהתאם לבקשה מפורטת ומנומקת שתוגש לוועדה.
על הבקשה להיבחן על פי אמות מידה ברורות, הקובעות גם את היקף הנסיעות המזכה בהצמדה תפקודית של כלי רכב.
בנוסף לכך, יש להקפיד שסמוך לסיום תפקידו של עובד, הזכאי לרכב צמוד, תימסר הודעה לוועדה, כדי שתבחן שוב את זכאותו לרכב בתפקידו החדש.
עוד מעיר משרד מבקר המדינה, כי יש להקפיד על שמירת מסמכים המתעדים את הנימוקים לאישור או לדחיית הבקשות להצמדת כלי רכב לעובדים, כדי לאפשר בקרה על ההחלטות שהתקבלו.
בהתייחסותו מספטמבר 2012 לממצאי הביקורת הודיע אמו"ן למשרד מבקר המדינה, כי על פי הנחיית מנכ"ל משהב"ט, הוקמה ועדה בראשות סמנכ"ל וראש אגף מינהל ומשאבי אנוש, שקבעה קריטריונים לקבלת כלי רכב צמוד, והיא האחראית על הנושא; וכי הוראות משהב"ט עודכנו בהתאם.
בבדיקה עלה, כי בהתאם לנאמר בהתייחסות מספטמבר 2012 ', המ"ב א אכן עודכנה (בספטמבר 2012 ), אולם בהוראה המעודכנת לא נקבעו אמות מידה לזכאות לכלי רכב צמוד.
עוד עלה בביקורת, כי הוראת אמו"ן בנושא טרם עודכנה.
מכרז לשכירת כלי רכב .
הוראת החשב הכללי (להלן - החשכ"ל) שעניינה התקשרויות ורכישות, קובעת, כי ככלל, התקשרות משרד ממשלתי לביצוע עבודה או לרכישת שירותים תיערך "במכרז באופן שקוף ככל הניתן בנסיבות העניין, הוגן ושוויוני, המבטיח את מירב היתרונות לעורך המכרז".
ביוני 2011 פרסם משהב"ט מכרז פומבי לשכירת כלי רכב מסוגים שונים עבור צה"ל ומשהב"ט, שתוקפו עד אוגוסט 2012 , עם אופציה להארכה של עד 22 חודשים נוספים (להלן - המכרז).
קבעה ועדת המכרזים של אמו"ן שלוש חברות זוכות משך תקופת ההשכרה מהווה מרכיב בקביעת תעריף השכירות, והמקובל הוא שככל שתקופת ההשכרה ארוכה יותר התעריף בחישוב יומ י נמוך יותר.
יצוין, כי הנתח העיקרי של כלי הרכב השכורים מיועד לשימוש צה"ל.
בינואר 2011 , לקראת פרסום המכרז, העביר צה"ל למשהב"ט מסמך עם דרישותיו מהמכרז, ובו קבע, בין יחולק לשלוש תקופות שכירות: יומית, חודשית ]סוג רכב [ היתר, כי "כל מתאר ולתקופה של שנה ומעלה", וכי "כל חברה תהיה רשאית להגיש הצעה למתאר אחד בתקופת שכירות אחת או יותר".
בביקורת עלה, כי על אף האמור, המכרז שפרסם משהב"ט התייחס לשתי תקופות שכירות בלבד - יומית ושנתית, בלי דרישה לקבל הצעת מחיר לשכירות חודשית.
כתוצאה מכך, משלם משהב"ט לחברות ההשכרה תעריף יומי גם כשהוא שוכר כלי רכב לתקופות של מספר חודשים עד שנה, ובכך מטיל עצמו, ובמיוחד על צה"ל, הוצאות מיותרות.
יצוין, כי לאמו"ן אין נתונים המאפשרים לאמוד את תשלום היתר שנגרם מכך.
לשם השוואה יצוין, כי במכרז של החשכ"ל ל"שכירת רכב בארץ" (להלן - מכרז החשכ"ל), שתוקפו מאוגוסט 2010 עד אוגוסט 2012 , נקבעו תעריפים הן להשכרה יומית והן להשכרה חודשית, והתעריפים להשכרה חודשית נמוכים בכ- 10%-48% .
מהתעריפים על בסיס השכרה יומית בהתייחסותו מספטמבר 2012 לממצאי הביקורת הודיע אמו"ן למשרד מבקר המדינה, כי אט"ל שותף "בכל הליך המכרז, כולל אישורו הסופי בטרם פרסומו" (ההדגשה במקור).
חלופות להתקשרות לתקופות של שנה ומעלה .
מצבת כלי הרכב של משהב"ט כוללת ברובה כלי רכב שהם בבעלותו.
בעתות של מצוקה תקציבית, במקום לרכוש כלי רכב נוספים, שוכר משהב"ט כלי רכב לתקופה ארוכה, והם מיועדים לשימוש ככלי רכב צמודים לבעלי תפקידים וליחידות המשרד השונות.
ביוני 2011 פרסם משהב"ט שני מכרזים: האחד לשכירת כלי רכב והשני לחכירה בשיטת הליסינג.
בספטמבר 2011 ערך אט"ל השוואה בין המחיר שנקבע במכרז בשיטת הליסינג ובין המחיר שנקבע במכרז לשכירת כלי רכב (לתקופה של שנה ומעלה).
ההשוואה העלתה, כי לגבי סוג הרכב העיקרי שמקצה משהב"ט לעובדיו - רכב בנפח מנוע של 1,600 סמ"ק- שיטת הליסינג הייתה זולה בכ-%14 בהשוואה לשכירות17 .
אט"ל העביר את מסמך ההשוואה גם למשהב"ט בין יוני 2011 ליוני 2012 עלה מספר כלי הרכב הצמודים במשהב"ט מ -260 ל- 276 , מהם 11 כלי רכב שמשהב"ט שכר (ובכך הגיע מספרם של כלי הרכב השכורים ל-155 .
) וחמישה שרכש בביקורת עלה, כי גם לאחר שהתברר למשהב"ט (מבדיקת אט"ל), שחלופת הליסינג זולה בהשוואה לשכירות, הוא המשיך לשכור עבור עובדיו כלי רכב לתקופה העולה על שנה, ולא השתמש באפשרות החכירה בליסינג.
על פי חישוב 18 שערכו נציגי משרד מבקר המדינה עלה, כי כתוצאה מכך שילם משהב"ט לחברות ההשכרה כ- 340,000 ש"ח מעבר לסכום שיכול היה לשלם בשיטת הליסינג לשנה בגין כלי רכב ששכר לתקופה של שנה ומעלה.
בהתייחסותו מספטמבר 2012 לממצאי הביקורת הודיע אמו"ן למשרד מבקר המדינה, כי יבחן את הכדאיות של מעבר לשיטת הליסינג בנוגע לכלי רכב עבור משהב"ט.
הפיקוח והבקרה על השימוש בכלי רכב איגום ובכלי רכב יחידתיים במשהב"ט .
מצבת כלי הרכב במשהב"ט כוללת כאמור גם רכבי איגום ורכבים יחידתיים.
בהמ"ב א' ובהוראת אמו"ן19 נקבע, בין היתר, כי עובד המקבל השתתפות בהוצאות רכבו הפרטי, רשאי לנהוג ברכב איגום או רכב יחידתי לא יותר מפעם אחת בשבוע ולא יותר מחמש פעמים בחודש, וכי שימוש מעל חמש פעמים בחודש מחייב זקיפת הטבה למשכורת.
ההוראות האמורות מחייבות רישום כרטיס עבודה מפורט ומלא של כל הנסיעות המבוצעות ( פרטי כל נסיעה, לרבות המיקום של נקודת המוצא ויעד הנסיעה, המרחק בין יעדי הנסיעה ומשך זמן הנסיעה וכן מטרת הנסיעה).
בשנים 2009 ו- 2010 ערך אכ"ס ביקורת שבה נבדקו, בין היתר, השימוש ברכבי איגום וברכבים יחידתיים ויישום כללי המס בנוגע לרכבים אלה.
ביקורת זו העלתה ליקויים רבים בעיקר בנוגע לכלי רכב שהיו ביחידות משהב"ט, ולהלן עיקרם: שימוש .
17 במכרז הקודם של משהב"ט משנת 2008 , המחיר בשיטת הליסינג היה גבוה בהשוואה לשכירת רכב (לתקופה של שנה ומעלה).
18 הפרש בין מחיר השכירות לשנה למחיר הליסינג לשנה בנוגע ל-75 כלי רכב (בנפח מנוע 1,600 סמ"ק) שמשהב"ט שכר בשנת 2011 .
לתקופה של שנה ומעלה 19 הכללים בהמ"ב א' ובהוראת אמו"ן מבוססים על הוראות התכ"ם בדבר השימוש בכלי רכב איגום ומיסוי שכר.
ברכב מעל מספר הפעמים המותר ללא חיוב בזקיפת הטבה למשכורת, שימוש ברכב בסופי שבוע, ערבי חג וחגים שלא לצורכי עבודה וללא ביצוע של זקיפת הטבה ואי -מילוי כרטיסי רכב כנדרש.
עוד העלה אכ"ס, כי הח טיבה לתחבורה באמו"ן לא קיימה פיקוח ובקרה על השימוש בכלי הרכב ביחידות השונות - לא בנוגע לזהות הנהגים המשתמשים ברכב ולא בנוגע לשימוש שהם עושים בכלי הרכב.
על פי נתוני אמו"ן, ביוני 2012 הוקצו61 מבין154 רכבי איגום של משהב"ט לאגפי משהב"ט.
בבדיקה שערכו נציגי משרד מבקר המדינה נבחרו אקראית 14 כלי רכב איגום, ונבחנו הרישומים בכרטיסי העבודה שלהם לספטמבר 2011 .
בבדיקה נמצאו ליקויים באופן הרישום בכרטיסי העבודה, בדומה לאלה שעלו בביקורות שערך אכ"ס.
נמצא, כי חלק מהליקויים שעלו בביקורת אכ"ס עדיין היו קיימים בעת הביקורת של משרד מבקר המדינה.
ליקויים אלה מצביעים, בין היתר, על פיקוח ובקרה לקויים, בעיקר על השימוש בכלי רכב יחידתיים, הנמסרים לשימושם של אגפי משהב"ט.
יצוין, כי כבר בדוח קודם בנושא מינהל הרכב הממשלתי 20 ציין מבקר המדינה, כי "חוסר הבקרה על השימוש ברכבי האיגום עלול להביא, בין היתר, לשימוש פרטי באותם כלי רכב על ידי עובדים שאינם זכאים לכך ולהתחמקות מתשלום המס בגין זקיפת שווי רכב צמוד".
משרד מבקר המדינה מעיר, כי על אמו"ן לקיים פיקוח ובקרה כדרוש גם על השימוש בכלי רכב יחידתיים.
בהתייחסותו מספטמבר 2012 הודיע אכ"ס למשרד מבקר המד ינה, כי בעקבות הביקורת שאכ"ס ערך בנושא רכבי איגום, קיבל חשב המשרד וראש אכ"ס החלטות לתיקון הליקויים.
כמו כן, בהתייחסותו מספטמבר 2012 הודיע אמו"ן, כי "בימים אלו אנו נמצאים בתהליך הכנסת מערכת ניהול צי רכב ממוחשב, שתתן מענה לפיקוח והבקרה כאמור בדו"ח".
כלי רכב שכורים למח"טים ולמג"דים במילואים .
צה"ל מקצה כלי רכב שכורים לאוכלוסיית המח"טים והמג"דים במילואים המבצעים תעסוקה מבצעית (להלן - תע"ם).
אגף התכנון במטה הכללי (להלן - אג"ת) קובע את סוג הרכב ואת מספר ימי השכירות, לכל אחת מהאוכלוסיות האמורות; אט"ל מפרסם מדי שנה בשנה פקודה, ובה שיא להקצאת כלי רכב אלה (להלן - פקודת אט"ל).
בשנת 2011 הקצה אט"ל לאוכלוסיות אלו כ- 12,100 ימי רכב שכור בהיקף כספי של 980,000 .
ש"ח נוהל אט"ל שעניינו "העסקת רכב שכור לנהיגה עצמית מח"טים/מג"דים מיל' בשיטת הוואוצ'רים", מפרט את שיטת ההזמנה של כלי הרכב השכורים ואת אופן משיכתם והחזרתם (להלן - הנוהל).
בנוהל נקבע, בין היתר, כי הפיקודים והזרועות ימסרו למח"טים ולמג"דים שוברי שכירת רכב בצירוף מכתב הסבר על השימוש ברכב והחובה למלא כרטיס עבודה על הנסיעות.
עוד נקבע, כי המח"ט או המג"ד יזמין את הרכב ישירות מחב רות ההשכרה שזכו במכרז, והוא יקבל את הרכב .
20 ,מבקר המדינהדוח שנתי 61ב ( 2011 '), "הבקרה על שימוש ברכבי איגום", עמ590 .
לאחר שימסור את שוברי ההשכרה, בהתאם למספר הימים שהוקצו לו, כאשר הם חתומים על ידיו, ויחתום על חוזה שכירות.
כמו כן, לצורך ביצוע התשלום על ידי משהב"ט, חברת ההשכרה נדרשת להעביר את השוברים החתומים ואת חוזה שכירת הרכב לאט" ל כדי שיוכל לפתוח הזמנה במחשב ולהפיק תעודת משלוח, שתהווה אסמכתה לתשלום.
שימוש לרעה בשוברים לשכירת רכב בביקורת עלה, כי קציני מילואים רבים מועסקים במגזר האזרחי בתנאי העסקה עם כלי רכב צמוד, ומעדיפים להשתמש ברכב זה גם במסגרת שירות המילואים, ואת הרכב השכור שהוקצה להם הם מעבירים לגורמים אחרים ביחידה.
עוד עלה, כי ברוב המקרים כלי הרכב אינם נמשכים על ידי המח"טים או המג"דים עצמם, אלא על ידי גורם אחר תוך שימוש בייפוי כוח.
כמו כן עלה, כי במהלך השנים נמצאו מקרים שבהם נעשה שימוש כפול בשוברים.
כך למשל בשנים 2009 -2011 בעת שאט"ל ניסה לפתוח הזמנות במערכת הממוחשבת שלו כדי להפיק תעודות משלוח, התברר, כי בגין כ-55 שוברים נפתחו כבר הזמנות לתשלום.
כיוון שכך, התעורר חשד שהשוברים שוכפלו והומצאו לחברת ההשכרה כשוברי מקור, ועל בסיסם נמסרו כלי רכב נוספים.
יצוין, כי כתוצאה משכפול השוברים חויב משהב"ט בתשלומים עודפים לחברת ההשכרה.
בעקבות המקרים האמורים נערכו מספר תחקירים באט"ל, וממצאי התחקירים הועברו לחקירת המשטרה הצבאית החוקרת 21 (להלן- מצ"ח).
במהלך חקירת מצ"ח, שהתייחסה לזיוף שוברים בפיקוד הצפון, הודה רב סמל במילואים, כי בשנת 2009 זייף כ-30 שוברים שיועדו לקצין בדרגת סגן אלוף, ושבאמצעות השוברים המזויפים משך כלי רכב לצרכיו הפרטיים.
בביקורת עלה, שגם לאחר שהתגלו מקרים שבהם נעשה שימוש לרעה בשוברים, אט"ל לא נקט צעדים לשיפור הפיקוח והבקרה על שוברים לשכירת כלי רכב למח"טים ולמג"דים.
ראוי אפוא, שאט"ל יידרש לנושא, כדי למנוע הישנותם של מקרים כאלה.
בהתייחסותו מספטמבר 2012 לממצאי הביקורת הודיע צה"ל למשרד מבקר המדינה, כי ביוני 2012 הועבר ניהול משק הרכב השכור לאחריות מרכז הובלה שבאט"ל, אשר לו ממשקי העבודה הנדרשים לביצוע פיקוח ובקרה כנדרש, וכי נעשית עבודה לבחינת אפשרות לניפוק כרטיס מגנטי אישי לבעלי זכאות.
הבקרה על כרטיסי עבודה על פי פקודת מטכ"ל בנושא "רכב אזרחי שכור לידי צה"ל", דינו של רכב שכור הוא כדינו של רכב צבאי לכל דבר, לרבות החובות בנוגע לכרטיס עבודה.
כאמור, גם נוהל אט"ל מחייב למלא כרטיס עבודה.
באפריל 2012 ביקשו נציגי משרד מבקר המדינה מהמדור הרלוונטי בפיקוד המרכז דוגמאות של כרטיסי עבודה לכלי רכב שכורים שהיו בשימוש של מג"דים ומח"טים .
במסגרת דוח זה לא נבדק הטיפול של מצ"ח במקרים אלה 34 דוח שנתי63ב .
באוגדת איו"ש 22 במהלך שנת 2011 .
כמענה לבקשה זו השיב קצין הרכב של כרט[ מפקדת אוגדת איו"ש, כי "לחטיבות אין תיעוד של כ"ע לכלים הנ"ל ]יס עבודה היות והמג"דים מושכים ישירות את הרכבים מחברת ההשכרה ולאחר סיום שירות מזכים את החברה ישירות בחברה".
משרד מבקר המדינה מעיר לאט"ל ולפיקוד המרכז, כי עליהם להקפיד ולפקח על החובה למלא כרטיסי עבודה ועל שמירתם, כך שניתן יהיה לקיים בקרה על השימוש בכלי הרכב.
אכיפת דוחות חניה לכלי רכב שבשימוש צה"ל .